Man skulle lige gnide sig en ekstra gang i øjnene mandag eftermiddag for at være helt sikker på, at man så rigtigt. En delfin havde nemlig fundet vej ind i Limfjorden, og det trak mange tilskuere til. Men den er god nok, og tirsdag formiddag boltrer delfinen sig stadig i det efterårskolde vand helt tæt ved Limfjordsbroen. Det trak tirsdag formiddag en håndfuld forventningsfulde tilskuere til kajen i Aalborg for med egne øjne at se det sjældne syn. Delfinen er enten en kortnæbbet eller almindelig delfin.

Opsummering:
Delfinen, der mandag eftermiddag trak mange tilskuere til sig, er stadig at finde i Limfjorden tæt ved Limfjordsbroen tirsdag formiddag.